《贺狱吏孙东渠母寿》
明代·杨继盛

南极星辉莱屿动，北堂萱映海天明。百年花老秋风冷，千里云孤暮树平。

赤圃生烟回紫气，青鸾传诏下黄城。题诗增我斑裳恨，几遍停思无限情。

作者简介：杨继盛（1516年－1555年）明代著名谏臣。字仲芳，号椒山，直隶容城（今河北容城县北河照村）人。嘉靖二十六年进士，官兵部员外郎。坐论马市，贬狄道典史。事白，入为户部员外，调兵部。疏劾严嵩而死，赠太常少卿，谥忠愍。后人以继盛故宅，改庙以奉，尊为城隍。著有《杨忠愍文集》。